Hjálpargrunnurin fyri óarbeiðsførar fiskimenn er grunnur settur á stovn í 1938, við tí endamálið at veita sjófólki, ið eru vorðin óarbeiðsfør av sjúku ella skaða á sjónum stuðul. Umsóknarblaðið finnur tú í høgra bredda. Virksemi grunsins hevur í øll hesi ár havt alstóran týdning fyri tey sjófólk og familjur teirra, ið á ein ella annan hátt hava havt henda stuðul fyri neyðuni. Stuðulin verður veittur til jóla. Grunnurin hevur eisini sum endamál, at veita stuðul til heilsuhjálpandi og fyribyrgandi átøk, sum felagsskapir skipa fyri. Stutt um Hjálpargrunnin Í 2007 vóru Hjálpargrunnurin og Kong Christian X fond samanlagdir. Hetta førdi við sær, at stovnsfæið vaks. Viðtøkurnar fyri grunnarnar vóru samanskrivaðar og tað førdi aftur við sær, at møguleikarnir gjørdust betri og grundarlagi breiðari at nøkta tørvin fyri teimum umsóknum um stuðul og annað, sum mátti koma til grunnin eftir samanleggingina. Endamál grunsins er nú eftir samanleggingina: at veita fíggjarligan stuðul til eftirsitandi hjá sjófólki, umframt til arbeiðið ímóti tuberklum ella til annað sjúkufyribyrgjandi-ella sjúkulekjandi arbeiði í Føroyum, og at veita fíggjarligan stuðul til sjófólk, sum er vorðið óarbeiðsført av sjúku, og sum ikki kann fáa nøktandi fíggjarligan stuðul aðrastaðni. NB: stk. 1 er úr viðtøkunum frá Kong Christian X fond og stk. 2 er úr viðtøkunum hjá Hjálpargrunninum. Grunnurin hevur eina nevnd við 5 umboðum, sum eru úr: Føroya Skipara- og Navigatørfelag Føroya Fiskimannafelag Føroya Lærarafelag Føroya Reiðarafelag Almannaráðnum